**ITALIJANSKA SODIŠČA ZAVRNILA OBTOŽBE PROTI XI. KORPUSU in
PROTI FRANCU PREGLJU - BORU**

**Ljubljana, 20. september 2012**

Obtožba in proti obtožba v sodni proceduri italijanske povojne politike proti Jugoslaviji in še posebej proti samostojni Sloveniji, ki se je odražala z objavo knjige z naslovom Genocidio (Genocid) Marka Pirine iz Pordenona, ki jo je s podpro državnih oblasti uspešno promoviral v vseh krajih Italije, od Trsta do Kalabrije.

V knjigi navaja, da so vsi tisti, ki so sodelovali z IX. Korpusom, izvajali genocid nad italijanskim prebivalstvom. Še posebej izpostavlja spisek 89 imen, med njimi tudi Franca Preglja-Bora, Joška Ošnjaka in dr. Marjana Zdravljiča. V spisku je dve tretjini imen aktivistov in aktivistk OF, ki so po kapitulaciji Italije v Gorici sodelovali z njimi.

Po tehtnem premisleku se je Pregelj odločil in zato animiral pokojnega Ošnjaka in Zdravljiča, da so vložili obtožbo proti Marku Pirinu, da s tem branijo svojo čast, dostojanstvo in ponos IX. Korpusa, primorskega ljudstva in NOB Slovenije. V postopku na pristojnem temeljnem sodišču v Pordenonu so z dokazi in pričami ovrgli vse Pirinove obtožbe in 20. 03. 2004 ga je sodišče obsodilo, da mora plačati vse stroške postopka in njim ustrezno odškodnino.

Na to razsodbo v Pordenonu se je Pirina pritožil na drugostopenjsko Apelacijsko sodišče v Trstu, ki je potrdilo prvostopenjsko razsodbo v Pordenonu z majhno modifikacijo v našo škodo. Obtoženi Pirina se je nato pritožil na Kacasijsko sodišče (Vrhovno sodišče) v Rimu, ki je 25. 11. 2009 zavrnilo vse pritožbe in potrdilo obsodbe Apelacijskega sodišča v Trstu. Kmalu po pravnomočni obsodbi v Pordenonu so na osnovi izmišljenih obtožb Marka Pirine tožilci in organi pregona vložili proti Francu Preglju-Boru kazensko ovadbo, da je kot komisar IX. Korpusa kriv za poboj na tisoče ljudi in genocid nad italijanskim prebivalstvom.

Bolonjsko sodišče je po temeljiti preiskavi 5. 03. 2005 ugotovilo in sprejelo sklep, da ni kriv in to obrazložilo na devetinštiridesetih straneh. Kot dokaz neosnovanih izmišljenih obtožb sodišče taksativno navaja tudi imena posameznikov, ki so bili še živi v času, ko je tekla obtožba, kakor tudi imena več kot polovico oseb, ki so umrle ali padle v boju že pred koncem vojne, kot so ugotovili zgodovinarji v Trstu Klavdija Černigoj, Samo Pahor in drugi. V tem kazenskem postopku so na zahtevo italijanskih sodnih organov sodelovali tudi slovenski sodni organi.